Návrh Zmluvy o diele

č. ......./2022

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „zákon“) medzi zmluvnými stranami:

Objednávateľ:

|  |  |
| --- | --- |
| Názov: | Obec Kobeliarovo |
| Adresa: | Kobeliarovo 78, 049 23 Nižná Slaná |
| IČO: | 00328383 |
| samostatný územný samosprávny a správny celok Slovenskej republiky v zmysle zákona č. 369/1990 Zb. o obecnom zriadení |
| Štatutárny zástupca: | PaedDr. Janka Regrutová |
| Funkcia: | starostka obce |

(ďalej len „objednávateľ“)

Zhotoviteľ:

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Štatutárny zástupca |  |
| Funkcia: |  |

(ďalej len „zhotoviteľ“)

Preambula

Objednávateľ na obstaranie predmetu tejto zmluvy použil postup verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorého víťazom sa stal zhotoviteľ. Verejné obstarávanie č. 02/2022: *„Vyhotovenie projektovej dokumentácie – Zníženie energetickej náročnosti Pamätného domu P. J. Šafárika v obci Kobeliarovo“* vyhlásil objednávateľ dňa 18. 01. 2022 a vyhodnotil ho dňa ................... Víťaz predložil ponuku do verejného obstarávania dňa ......................

Článok 1

Predmet zmluvy

1. Predmetom zmluvy je vyhotovenie projektovej dokumentácie pre stavebné povolenie, resp. pre ohlásenie drobnej stavby „Zníženie energetickej náročnosti Pamätného domu P. J. Šafárika v obci Kobeliarovo“.
2. Zhotoviteľ sa zaväzuje vyhotoviť predmet plnenia v zmysle špecifikácie, ktorá bola prílohou k Výzve na predkladanie ponúk vo verejnom obstarávaní.
3. Podkladom na zhotovenie tejto zmluvy je cenová ponuka zhotoviteľa, ktorá bola doručená obstarávateľovi na základe Výzvy na predkladanie ponúk dňa .................... .
4. Všetky potrebné zmeny, resp. požiadavky, ktoré bude nutné vykonať naviac než je uvedené v tejto zmluve a vo Výzve na predkladanie ponúk budú realizované na základe písomnej dohody uzatvorenej medzi zmluvnými stranami. Cena týchto prác bude vopred dohodnutá pred ich realizáciou formou písomného dodatku k tejto Zmluve o diele.
5. Súčasťou projektových prác je aj prerokovanie dokumentácie s dotknutými orgánmi a organizáciami, vrátane zapracovania ich vyjadrení do projektu stavby.
6. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa podmienok dohodnutých v tejto zmluve, podľa platných STN a všeobecne právnych predpisov, so súčinnosťou a v koordinácii so samosprávou a orgánmi obce, v rozsahu cien podľa priloženej cenovej ponuky zo dňa .................. a podľa požiadaviek objednávateľa definovaných v tejto zmluve.

Článok 2

Miesto a doba plnenia

1. Táto zmluva sa uzatvára na dobu určitú až po úplné vykonanie predmetu zmluvy.
2. Miesto realizácie diela je budova materskej školy, Kobeliarovo 21, okres Rožňava.
3. Termín realizácie diela je do 30. 04. 2022. Momentom úplného vykonania predmetu zmluvy je odovzdanie projektovej dokumentácie so stavebným povolením objednávateľovi.
4. Zmluvné strany sa zaväzujú k povinnosti riadne informovať druhú zmluvnú stranu o vzniku akejkoľvek prekážky brániacej riadnemu a včasnému zhotoveniu diela.
5. V prípade zmeny termínov z objektívnych príčin je nutné túto skutočnosť zohľadniť písomným dodatkom k tejto zmluve.
6. Objednávateľ sa zaväzuje bezodkladne prevziať dokumentáciu ihneď po dokončení a vybavení stavebného povolenia, resp. ohlásenia drobnej stavby, a to aj v skoršom termíne, než je uvedený v tejto zmluve.

Článok 3

Cena diela a úhrada diela

1. Cena diela v celkovej výške ....................... je akceptáciou cenovej ponuky zhotoviteľa zo dňa ............................ Celková cena diela predstavuje dojednanú odmenu zhotoviteľa v konečnej výške.
2. Objednávateľ zaplatí zhotoviteľovi dohodnutú cenu za podmienok dodržania zmluvných ustanovení.
3. Objednávateľ zaplatí zhotoviteľovi za vyhotovenie projektovej dokumentácie v dvoch častiach:
	1. po dokončení projekčných prác
	2. po získaní stavebného povolenia
4. K zmene dohodnutej ceny za dielo môže dôjsť výlučne iba po dohode zmluvných strán, o čom bude vyhotovený písomný dodatok podľa ustanovenia v článku 1, bod 4. tejto zmluvy.
5. Zhotoviteľ vystaví účtovný doklad na zaplatenie ceny za vykonávanie činností podľa článku 1, ods. 4 tejto zmluvy do desiatich dní:
	1. od vykonania a prevzatia projektovej dokumentácie;
	2. po získaní stavebného povolenia.
6. Jednotlivé faktúry sú daňovým dokladom. Faktúry budú obsahovať mimo iného tieto údaje:
	1. označenie obstarávateľa a zhotoviteľa v súlade s ustanovenia § 3a Obch. zákonníka a zákona o účtovníctve príslušnými identifikačnými číslami zmluvných strán;
	2. číslo faktúry;
	3. deň zhotovenia a deň splatnosti faktúry;
	4. označenie peňažného ústavu a číslo účtu, na ktorý sa má platiť;
	5. fakturovanú sumu;
	6. pečiatku a podpis oprávnenej osoby.
7. V prípade, že nebudú dodržané splatnosti faktúr a platobné podmienky uvedené v tejto Zmluve o diele, dodávateľ môže odstúpiť od zmluvy, ak došlo k predošlému písomnému upozorneniu objednávateľa na omeškania s plnením a uplynutiu primeranej lehoty na dodatočné plnenie. Odstúpenie je účinné momentom doručenia druhej zmluvnej strane.
8. Objednávateľ sa zaväzuje uhrádzať plnenia v prospech zhotoviteľa riadne a včas: V opačnom prípade zhotoviteľovi vzniká nárok na úroky z omeškania podľa zákona č. 513/1991 Zb. Obchodný zákonník a nárok na náhradu škody, ktorá mu neplnením zo strany objednávateľa bola spôsobená. Týmto opatrením nie je dotknutý nárok na zmluvné pokuty dojednané v tejto zmluve.
9. Zhotoviteľ si je vedomý skutočnosti, že objednávateľ je viazaný lehotami a termínmi. Zhotoviteľ berie na vedomie, že nedodržanie termínu dokončenia diela v celosti riadne a včas môže spôsobiť objednávateľovi škody, ktoré si bude objednávateľ v prípade porušenia zmluvných povinností zhotoviteľom uplatňovať od zhotoviteľa.

Článok 4

Podmienky vyhotovenia predmetu zákazky

1. Zhotoviteľ vykoná dielo s riadne, s odbornou starostlivosťou a za dodržania termínov a podmienok uvedených v tejto zmluve.
2. Zhotoviteľ je oprávnený poveriť vykonaním predmetu zmluvy inú osobu, za vyhotovenie projektovej dokumentácie však zodpovedá on sám.
3. Objednávateľ sa zaväzuje odovzdať a zhotoviteľ sa zaväzuje prevziať nevyhnutné podklady pre vyhotovenie projektovej dokumentácie najneskôr bezodkladne od podpisu tejto zmluvy, resp. od požiadavky zo strany zhotoviteľa. Objednávateľ sa zaväzuje k súčinnosti a k spolupráci všetkých svojich zamestnancov so zhotoviteľom. Neodovzdanie potrebných dokumentov a podkladov nemá za následok omeškanie zhotoviteľa s plnením diela.
4. Objednávateľ je oprávnený kontrolovať proces zhotovovania projektovej dokumentácie. Ak objednávateľ zistí, že zhotoviteľ zhotovuje projektovú dokumentáciu v rozpore so svojimi povinnosťami, je oprávnený požadovať, aby zhotoviteľ odstránil vady vzniknuté nesprávnym vykonávaním energetického auditu a energetický audit vykonával riadnym spôsobom.
5. Zhotoviteľ je povinný upozorniť objednávateľa bez zbytočného odkladu na nevhodnú povahu vecí prebratých od objednávateľa na vyhotovenie projektovej dokumentácie, ak mohol zhotoviteľ zistiť túto nevhodnosť pri vynaložení odbornej starostlivosti.
6. Doručovanie písomností medzi zmluvnými stranami bude realizované na adresy uvedené v tejto zmluve. Písomnosť sa považuje za doručenú momentom jej prevzatia adresátom alebo osobou oprávnenou konať v mene adresáta alebo za adresáta. V prípade, že adresát nie je na mieste doručovania zastihnutý, písomnosť sa uloží na pošte. Ak si adresát písomnosť nevyzdvihne v odbernej lehote, považuje sa za deň doručenia posledný deň odbernej lehoty, a to aj v prípade, že sa adresát o uložení zásielky nedozvie.
7. Zhotoviteľ bezplatne dopracuje do projektovej dokumentácie-predmetu zmluvy pripomienky stavebného úradu a pripomienky dotknutých orgánov a organizácií, ktoré budú vznesené pri stavebnom konaní a to v termíne do 14 dní od ich predloženia zhotoviteľovi.
8. Zhotoviteľ bezplatne dopracuje do projektovej dokumentácie – predmetu zmluvy pripomienky Sprostredkovateľského orgánu pri schvaľovaní žiadosti.
9. Projektová dokumentácia bude vypracovaná v rámci dohodnutej ceny v siedmich vyhotoveniach a jeden krát v digitálnej forme.
10. Zhotoviteľ sa bezplatne zaväzuje spolupracovať pri realizácii verejného obstarávania na zhotoviteľa stavby (stanovenie aktuálnej ceny stavby, súčinnosť pri vysvetľovaní projektovej dokumentácie a výkazu výmer, oprava zistených chýb v projektovej dokumentácii a výkaze výmer).
11. Zhotoviteľ berie na vedomie, že ak dielo predmetu zmluvy bude financované zo štrukturálnych fondov EÚ, tak sa zaväzuje strpieť výkon kontroly/auditu/overovania súvisiaceho s dodaným dielom kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Zhotoviteľ je povinný uchovávať všetku dokumentáciu súvisiacu s dodaním diela podľa tejto zmluvy počas platnosti a účinnosti tejto zmluvy.

Článok 5

Zodpovednosť za vady a záruka

1. Na vypracovanú projektovú dokumentáciu zhotoviteľ poskytuje 5-ročnú záručnú dobu, ktorá začína plynúť odo dňa odovzdania predmetu zákazky objednávateľovi.
2. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou.
3. V prípade omeškania zhotoviteľa so splnením predmetu zmluvy je objednávateľ oprávnený účtovať zhotoviteľovi zmluvnú pokutu vo výške 0,05% z celkovej ceny za každý deň omeškania.
4. V prípade omeškania objednávateľa s úhradou fakturovanej sumy za predmet zmluvy je zhotoviteľ oprávnený objednávateľovi účtovať úrok z omeškania vo výške 0,05% z fakturovanej ceny za každý deň omeškania.
5. Podstatné porušenie zmluvných ustanovení má za následok, že zmluvné strany môžu využiť právo odstúpenia od zmluvy podľa Obchodného zákonníka.
6. Za podstatné porušenie povinnosti vyplývajúcich z tejto zmluvy sa považuje:
	1. porušenie zmluvných podmienok týkajúcich sa najmä dodržania postupu a kvality projektovej dokumentácie;
	2. neposkytnutie súčinnosti pri realizácii verejného obstarávania podľa článku 4, ods. 10. tejto zmluvy;
	3. neposkytnutie súčinnosti pri dopracovaní projektovej dokumentácie podľa článku 4, ods. 6. a ods. 7. tejto zmluvy.
	4. omeškanie s dodaním predmetu zmluvy objednávateľovi o viac ako 30 dní.
7. Zmluvné strany sa dohodli, že v prípade podstatného porušenia povinností podľa článku 5, ods. 5 a. b. c., ktoré by mali za následok neschválenie žiadosti o nenávratný finančný príspevok je zhotoviteľ povinný objednávateľovi uhradiť škodu vo výške 1% z požadovanej výšky nenávratného finančného príspevku.
8. Zmluvné strany sa dohodli, že v prípade neposkytnutia súčinnosti, najmä nedopracovania projektovej dokumentácie o pripomienky sprostredkovateľského orgánu nenávratného finančného príspevku podľa výzvy na doplnenie žiadosti, na základe čoho bude ponížená cena nenávratného finančného príspevku poskytnutého objednávateľovi je zhotoviteľ povinný objednávateľovi uhradiť škodu vo výške 1% z poníženej sumy nenávratného finančného príspevku.

Článok 6

Ďalšie ustanovenia

1. Túto zmluvu je možné zrušiť:
	1. písomnou dohodou zmluvných strán;
	2. výpoveďou s dvojmesačnou výpovednou lehotou;
	3. odstúpením od zmluvy podľa článku 3, bodu 7 tejto zmluvy.
2. Výpovedná lehota začína plynúť prvým dňom po doručení výpovede druhej zmluvnej strane.

Článok 7

Záverečné ustanovenia

1. Neoddeliteľnou súčasťou tejto zmluvy je:
	1. Výzva na predkladanie ponúk vo verejnom obstarávaní č. 02/2022 spolu s prílohami k výzve;
	2. Predložená ponuka zhotoviteľa zo dňa ..................
2. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
3. Akékoľvek zmeny a doplnky tejto zmluvy sa budú robiť formou písomných dodatkov potvrdených obidvoma zmluvnými stranami.
4. Obidve zmluvné strany sa zaväzujú ohlásiť všetky zmeny údajov bezodkladne druhej zmluvnej strane písomne.
5. Táto zmluva je vyhotovená v štyroch rovnopisoch ako originál, z ktorých každá zo zmluvných strán obdrží po dva rovnopisy.
6. Zmluva nadobúda platnosť dňom jej podpisu obidvoma zmluvnými stranami a účinnosť nasledujúci deň po dni jej zverejnení objednávateľom.
7. Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v tiesni, alebo za nápadne nevýhodných podmienok a na základe súhlasu s ňou ju podpisujú.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| V  |  | dňa |  |  | V |  | dňa |  |
|  |  |  |
| Obec KobeliarovoPaedDr. Janka Regrutová, starostka obce |  |  |
|  |  |  |
| objednávateľ |  | zhotoviteľ |